钦定古今图书集成/明伦汇编/氏族典/第370卷 > 《廖用贤尚友录》 > 阎元明
## 钦定古今图书集成/明伦汇编/氏族典/第370卷 > 《廖用贤尚友录》 > 阎元明

按《魏书阎元明传》：“元明，河东安邑人也。少而至孝，行
著乡闾。太和五年，除北随郡太守。元明以违离亲养，
兴言悲慕，母亦慈念，泣泪丧明。元明悲号上诉，许归
奉养。一见其母，母目便开。刺史吕寿恩列状上闻，诏
下州郡表为孝门，复其租调兵役，令终母年。母亡服
终，心丧积载。每亡日，悲动傍邻。昆弟雍和，尊卑谐穆。
‘安贫乐道’”，白首同归。